El programa d'incubació GameBCN ha ajudat als cinc equips participants a professionalitzar-se i impulsar-se cap a l'obtenció d'inversió que els permeti consolidar-se com empresa i enfortir l'ecosistema d'estudis de videojocs local
Demà dimecres 16 de setembre a les 18:30h es celebrarà la cinquena edició del Demo Day de GameBCN, en una retransmissió online accessible a través de la web del programa.
Els 5 equips participants en el programa presentaran els seus projectes davant d'un panell d'experts del sector i respondran a les preguntes del públic.
El mateix dia, les demos dels videojocs estaran disponibles per a ser descarregades a la web del programa.
El programa és una iniciativa promoguda per l'ICEC, l'Institut de Cultura de Barcelona (ICUB) i la consultora d'innovació Peninsula.
Enguany el programa també ha comptat amb Marvelous, Socialpoint i Gameloft, grans multinacionals del sector del videojoc, com partners estratègics de la indústria, així com amb el suport de Wacom i Tangram Solutions.
Durant 6 mesos els equips han desenvolupat els seus videojocs rebent formació i mentories de prestigiosos professionals de la indústria.
L'equip de GameBCN ha realitzat el seguiment de projectes, assegurant el compliment dels objectius de producció i disposar d'una demo jugable del seu joc.
Els equips presentaran els seus projectes al Demo Day que es realitzarà de forma online conduit pel youtuber Roc Massaguer ( ) i amb un jurat format per experts del sector que analitzarà els jocs en detall: Enric Soler (Socialpoint), Matthieu Brossard (Gameloft) i Javier Untoria (THQ Nordic).
Entre l'audiència comptarem amb nombrosos publishers que tenen un acord amb la incubadora i que cada any estan atents al talent que sorgeix del programa.
Qualsevol persona de l'audiència podrà realitzar preguntes als equips a través del xat públic de la retransmissió.
L'adaptació del programa a l'entorn online, en el que s'ha vist obligat a desenvolupar-se degut a la Covid-19, ha estat un èxit gràcies a que comptava amb les eines digitals de seguiment i formació que han facilitat que els equips es centressin en complir els seus objectius.
Allò que al principi semblava un inconvenient, ha donat l'oportunitat de comprovar que el programa està completament preparat per executar-se de forma online, tal i com ho demostren els bons resultats obtinguts.
Així doncs, a la següent edició s'oferirà l'opció de realitzar el programa de forma virtual, ampliant així l'avast del programa que va néixer fa ja 5 anys a Barcelona.
GameBCN ha participat a la Gamescom, la fira més important del sector dels videojocs a Europa, enguany celebrada de forma online amb més de 10 milions d'usuaris.
Ha comptat amb un stand virtual on els equips participants van exposar els seus projectes i van tenir l'oportunitat de reunir-se amb publishers i altres actors de la indústria.
També es va organitzar juntament amb l'ICEC, com activitat oficial de la fira, una taula rodona amb publishers on es va tractar el tema que més preocupa als petits estudis de videojocs: com aconseguir un publisher.
GameBCN donarà per tancada la seva cinquena edició a finals de setembre després de la participació a la Tokyo Game Show, la fira del sector més important d'Àsia, i es consolida així com un dels millors programes especialitzats en videojocs d'Europa.
En els seus 5 anys d'experiència han passat pel programa GameBCN molts dels estudis independents que s'estan assentant a la ciutat, recolzant així la consolidació de Barcelona com el hub de videojocs del sud d'Europa.
El programa serveix també com a punt de trobada de professionals del sector gràcies als esdeveniments que s'organitzen mensualment.
GameBCN, el programa d'incubació per als desenvolupadors de videojocs
GameBCN és el programa especialitzat en videojocs del Sud d'Europa, que arriba a la seva cinquena edició i que ofereix la formació i mentoring necessaris per a professionalitzar els processos de desenvolupament i producció, i maximitzar les oportunitats de negoci.
Els objectius són impulsar un programa de referència europeu per a promoure la creació i el desenvolupament de noves empreses amb visió global, atraure talent que desenvolupi la seva iniciativa emprenedora a Barcelona i Catalunya i generar referents d'èxit internacional.
El programa inclou 120 hores en formacions i mentorías per equip, així com l'organització d'esdeveniments mensuals i xerrades que reuneixen experts de la indústria.
Entre les cinc edicions de GameBCN, un total de 31 equips han tingut l'oportunitat de beneficiar-se del programa, com és el cas de Lince Works, que va llançar amb èxit el seu primer joc, Aragami, de la mà de Sony, o Altered Matter que ha estat el primer estudi de videojocs del món que ha obtingut finançament del gegant FOX Entertainment.
The Pizza Situation és un joc de simulació de xarxes socials on la narrativa surrealista i over-the-top es complementa amb les principals mecàniques del joc: navegar, investigar, assetjar i manipular a través de les xarxes socials.
Pots usar tota la informació: coneix a tots els personatges i converteix-te en un social hitman.
Deflector és un roguelike dungeon crawler en el qual hauràs d'enfrontar-te a innombrables monstres a través de mons inimaginables, armat amb el teu bumerang, l'habilitat de deflectar i el poder de barrejar ADN per a aprendre infinitat d'habilitats diferents.
Juga, mor i repeteix a través de les frenètiques masmorres!
La foscor s'ha apoderat de tots els mons, però no tot està perdut: un grup d'herois ha sobreviscut a la caiguda dels mons i estan disposats a posar fi a aquest ocàs infinit.
Descendeix a través de les masmorres més amenaçadores en aquest Roguelike trepidant per a mòbil, tria el teu propi camí, combina tots els teus poders i fes que torni a sortir el sol una altra vegada!
És temporada de caça de Monstres!
Monster Token és un joc mòbil Free2Play competitiu 1vs1 ambientat en la caça de carismàtics monstres tradicionals, en el qual els jugadors han de posar a prova la seva memòria, habilitat i estratègia per a derrotar al seu rival!
Atrapa monstres clàssics, usa els seus poders, competeix amb els teus amics i fes-te amb el reconeixement de tots els caçadors!
Ugly és un conte de fades pervers amb mecàniques al·lucinants.
Intercanvia al protagonista amb el seu reflex per a resoldre trencaclosques, derrotar éssers bestials i descobrir tots els secrets que amaga un palau on res és el que sembla.